પાઠ 7
સ્તેફન – મરણ સુધી વફાદાર
શિક્ષકની માર્ગદર્શિકા  ·  જુઓ, સાંભળો અને જીવો – પુસ્તક 8: પવિત્ર આત્માનાં કાર્યો
	હેતુ
	બાળકોને શીખવવું કે કેટલીકવાર ઈશ્વર પોતાના અનુયાયીઓને પોતાની સેવામાં મરણ પામવાનું કહે છે.

	શાસ્ત્રવાંચન

	મુખપાઠ કલમ
	ફિલિપ્પીઓ 1:29
તમને ખ્રિસ્ત ખાતર ફક્ત તેમનામાં વિશ્વાસ કરવાનું જ નહિ, પણ તેમને ખાતર દુઃખ સહેવાનું પણ આપવામાં આવ્યું છે …



પાઠની રજૂઆત
શરૂઆત
તાજેતરનાં વર્ષોમાં જુદા જુદા દેશોના ભાગોમાં લોકો ફક્ત દુકાળ રાહતના ખોરાકનાં પેકેટને કારણે જીવી શક્યા છે. ઘણાને લાગે છે કે તેમને ક્યારેય પોતાનો વાજબી હિસ્સો મળતો નથી કારણ કે મોટા ભાગના લોકો પોતાના કુટુંબના કદ વિશે જૂઠું બોલે છે. તેઓ કહે છે કે તે વાસ્તવમાં છે તેના કરતાં મોટું છે, કારણ કે તેમને ડર છે કે તેમને પૂરતો ખોરાક નહિ મળે.
પાઠના મુખ્ય મુદ્દાઓ
	1.યરુશાલેમની મંડળીના કેટલાક સભ્યો પાસે પણ ખોરાકની અછત હતી. જેમ જેમ વધુ લોકો મંડળીમાં જોડાતા ગયા, તેમ જુદાં જુદાં જૂથો ખોરાકની વહેંચણી વિશે ઝઘડવા લાગ્યાં (6:1).
	2.તેથી, બાર પ્રેરિતોએ ખાતરી કરવા સાત ખાસ લોકોને નીમ્યા કે ખોરાક વાજબી રીતે વહેંચાય. તેઓ સમજદાર અને પવિત્ર આત્માથી ભરપૂર હોવા જોઈએ (6:2-5).
	3.તેમાંનો એક માણસ સ્તેફન હતો. તે ઈસુનો ખૂબ સક્રિય સેવક હતો. વિરોધ પણ તેને રોકી શક્યો નહિ, અને કોઈ તેની સાથેની દલીલમાં જીતી શકતું ન હતું. સ્તેફને શું કર્યું તેનું વર્ણન કરો (6:8-11).
	4.સ્તેફનના દુશ્મનો તેને રોકી શક્યા નહિ, તેથી તેમણે તેની વિરુદ્ધ કાવતરું રચ્યું અને તેના વિશે જૂઠાણાં ફેલાવ્યાં. તેઓ તેને યહૂદી ધાર્મિક આગેવાનો સમક્ષ મુકદ્દમા માટે લાવ્યા, પણ સ્તેફન ઈસુને વફાદાર રહ્યો (6:12-15).
	5.સ્તેફને યહૂદીઓને કહ્યું કે તેઓ ઈશ્વરના સંદેશ પ્રત્યે બહેરા છે. તેમણે ઈશ્વરના કોઈ સંદેશવાહકો, પ્રબોધકોને સાંભળ્યા ન હતા. છેવટે, તેમણે જે અનંતજીવન લાવવા આવ્યા હતા તે ઈસુ ખ્રિસ્તને જ મારી નાખ્યા (7:51-53).
	6.ધાર્મિક આગેવાનો એટલા ગુસ્સે થયા કે તેઓ સ્તેફનને શહેર બહાર ઘસડી ગયા અને તેને પથ્થરમારો કરીને મારી નાખ્યો. ચિત્ર 7 બતાવો. જોઈ રહેલા શાઉલ તરફ આંગળી ચીંધો, અને વર્ગને કહો કે તેઓ તેના વિશે પાછળથી ઘણું સાંભળશે. આ બધા દરમિયાન, સ્તેફન ખૂબ હિંમતવાન હતો. તે ભયંકર મૃત્યુ પામ્યો, પણ પ્રભુ ઈસુ આખો સમય તેની સાથે હતા અને તેની કસોટીના અંતે તેની રાહ જોતા હતા (7:54 – 8:1).
વાર્તા પ્રત્યે આપણો પ્રતિભાવ
ઓક્ટોબર 1963 માં સુદાનના મેલુટમાં સૈન્યે પાદરી અને મંડળીના સભ્યો પર અન્યા-ન્યા ગેરિલા ચળવળને મદદ કરવાનો આરોપ મૂક્યો. પાદરી ગિદિયોન અને તેમના ચાર વડીલોને લઈ જઈને ગોળી મારવામાં આવી. કોઈ મુકદ્દમો ચાલ્યો નહિ. તેમના મૃતદેહો નાઈલ નદીમાં ફેંકી દેવાયા. છેલ્લાં થોડાં વર્ષોમાં સુદાનમાં બીજા ઘણા ખ્રિસ્તીઓ મરણ પામ્યા. દુનિયાના જુદા જુદા ભાગોમાં એવા ખ્રિસ્તીઓ છે જેઓ સ્તેફનની જેમ ઈસુ ખ્રિસ્તમાંના વિશ્વાસને કારણે મરણ પામ્યા છે.
ચાલો, જેઓ ખ્રિસ્તી હોવાને કારણે સતાવણી ભોગવી રહ્યા છે તેમના માટે પ્રાર્થના કરીએ.
મુખપાઠ કલમ દૃઢ કરાવો
પાઠ 7 – સ્તેફન – મરણ સુધી વફાદાર	પાનું 




